พระราชทานชื่อ มดบริรักษ์ หุ่นยนต์ มจธ.สู้โควิด-19
ภาพจาก :KMUTTรศ.ดร.สุวิทย์ แซ่เตีย อธิการบดีมหาวิทยาลัยเทคโนโลยีพระจอมเกล้าธนบุรี (มจธ.) เปิดเผยว่า สมเด็จพระกนิษฐาธิราชเจ้า กรมสมเด็จ พระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าโปรดกระหม่อม พระราชทานชื่อ มดบริรักษ์ ให้กับหุ่นยนต์ FIBO AGAINST COVID-19 : FACO เพื่อสนับสนุนการรักษาพยาบาลผู้ป่วยโรคโควิด-19 ซึ่งสถาบันวิทยาการหุ่นยนต์ภาคสนาม (FIBO) มจธ.ร่วมกับภาคเอกชนได้คิดค้นและพัฒนาขึ้น นับเป็นพระมหากรุณาธิคุณเป็นล้นพ้นอย่างหาที่สุดมิได้ และเป็นสิริมงคลสูงสุดแก่คณะผู้บริหาร อาจารย์ บุคลากร นักศึกษา และนักศึกษาเก่า มจธ. และภาคเอกชนที่ร่วมกันพัฒนาอธิการบดี มจธ. กล่าวต่อว่า ระบบหุ่นยนต์ FIBO AGAINST COVID-19 : FACO ได้รับการพัฒนาขึ้น เพื่อช่วยแบ่งเบาภาระของแพทย์และบุคลากรทางการแพทย์ในการดูแลผู้ป่วยโรคโควิด-19 รวมทั้งลดการปฏิสัมพันธ์โดยตรงกับผู้ป่วยที่มีความเสี่ยงแพร่เชื้อ โดยหุ่นยนต์ทั้งหมดเชื่อมต่อผ่านระบบไวไฟหลักของโรงพยาบาล และในอนาคตได้เตรียมที่จะนำเทคโนโลยี 5G 2600 MHz มาเสริมการปฏิบัติงานด้วย และล่าสุดได้มีการส่งมอบหุ่นยนต์ FIBO AGAINST COVID-19 : FACO ให้กับโรงพยาบาลรามาธิบดีจักรีนฤบดินทร์ คณะแพทยศาสตร์ โรงพยาบาลรามาธิบดี เพื่อใช้งานแล้ว.
สมเด็จพระกนิษฐาธิราชเจ้า กรมสมเด็จ พระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าโปรดกระหม่อม พระราชทานชื่อ มดบริรักษ์ ให้กับหุ่นยนต์
มดบริรักษ์,หุ่นยนต์ภาคสนาม,FIBO,FACO,หุ่นยนต์,มหาวิทยาลัยเทคโนโลยีพระจอมเกล้าธนบุรี,ข่าววันนี้,การศึกษา